‘ના.’ કશિશે કહ્યું એટલે બંને કોર્ટ તરફ ચાલ્યાં. કોર્ટમાં એન્ટર થયાં કે કશિશની નજર ઉદયભાઈ અને પપ્પા પર પડી. એમણે પણ કશિશ સામે જોયું. ઉદયભાઈ જાણે એને ઓળખતા જ ન હોય તેમ તરત નજર ફેરવી લીધી, પણ મહેન્દ્રભાઈ કશિશ તરફ જોઈ રહ્યા હતા. કશિશે એમની સાથે નજર મેળવી. એણે માપવાની કોશિશ કરી કે એ નજરમાં શું છે? રોષ, ગુસ્સો, અપમાન કે પછી માફી? કશિશ પપ્પા સામે જોતી રહી અને તે પણ એની સામે જોતા રહ્યા. આપોઆપ કશિશના પગ એમના તરફ વળ્યા, એમની નજીક આવી પગે લાગીને બોલી,